CELEX: 62011TN0526
Language: mt
Date: 2011-10-03 00:00:00
Title: Kawża T-526/11: Rikors ippreżentat fit- 3 ta’ Ottubru 2011 — Igcar Chemicals vs Aġenzija Ewropea għas-Sustanzi Kimiċi (ECHA)

26.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/41
            
         Rikors ippreżentat fit-3 ta’ Ottubru 2011 — Igcar Chemicals vs Aġenzija Ewropea għas-Sustanzi Kimiċi (ECHA)
   (Kawża T-526/11)
   2011/C 347/74
   Lingwa tal-kawża: l-Ispanjol
   
      Partijiet
   
   
      Rikorrenti: Igcar Chemicals, SL (Rubí, Spanja) (rappreżentant: L. Fernández Vaissieres, avukat)
   
      Konvenuta: Aġenzija Ewropea għas-Sustanzi Kimiċi (ECHA)
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tiddeċiedi li r-rikors huwa fondat u ammissibbli;
            
         
               —
            
            
               tannulla parzjalment id-deċiżjoni kkontestata, sa fejn tikkonċerna fattura mibgħuta għal ħlaisjiet amministrattivi u tannulla l-imsemmi fattura;
            
         
               —
            
            
               tikkundanna lill-ECHA għall-ispejjeż.
            
         
      Motivi u argumenti prinċipali
   
   Dan ir-rikors jirreferi għad-deċiżjoni tal-Aġenzija Ewropea għas-Sustanzi Kimiċi (iktar ’il quddiem l-“ECHA”) numru SME (2011) 0572, tat-3 ta’ Awwissu 2011, u konsegwentement l-annullament tal-fattura tal-ħlasijiet amministrattivi (Nru tal-kont 10028302, tal-5 ta’ Awwissu 2011).
   F’dan ir-rigward jitfakkar li l-impriża rikorrenti kienet f’dak iż-żmien irreġistrat minn qabel divesi sustanzi li hija kellha l-intenzjoni li tirreġistra. Qabel din ir-reġistrazzjoni, hija kienet ġiet irreġistrata b’mod żbaljat bħala impriża ta’ daqs żgħir.
   F’Ġunju 2011, abbażi tal-Artikolu 13(3) tar-Regolament tal-Kummissjoni (KE) Nru 340/2008, tas-16 ta’ April 2008, dwar il-ħlasijiet u l-ispejjeż dovuti lill-Aġenzija Ewropea għas-Sustanzi Kimiċi skont ir-Regolament (KE) Nru 1907/2006 tal-Parlament Ewropew u tal-Kunsill dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH) (iktar ’il quddiem ir-“Regolament dwar il-ħlasijiet”, l-Aġenzija talbet lir-rikorrenti sabiex tistabbilixxi li kellha dritt għat-tnaqqis tal-ħlas ta’ reġistrazzjoni li kienet ġie applikat għaliha. Ir-rikorrenti rrispondiet billi sostniet li d-daqs tagħha jikkorrispondi għal dak ta’ kumpannija ta’ daqs medju, fatt li kien ittieħed inkunsiderazzjoni u kkoreġut fis-sistema REACH-IT b’mod volontarju u qabel ma kienet saret it-talba msemmija iktar ’il fuq tal-ECHA.
   Insostenn tar-rikors tagħha, ir-rikorrenti tinvoka ħames motivi.
   
               (1)
            
            
               L-ewwel motiv, ibbażat fuq in-nuqqas ta’ kompetenza tal-Kummissjoni Ewropea sabiex tiddelega lill-ECHA l-impożizzjoni ta’ ħlas amministrattiv u min-naħa l-oħra, fuq in-nuqqas ta’ kompetenza tal-ECHA sabiex tadotta d-deċiżjoni MB/29/2010 tal-kunsill ta’ amministrazzjoni tagħha, tat-12 ta’ Novembru 2010 (“on the classification of services for which services are levied”).
               
                           —
                        
                        
                           Ir-rikorrenti ssostni fuq dan il-punt li, billi stabbiliet fl-Artikolu 13(4) tar-Regolament dwar il-ħlasijiet li l-ECHA titlob ħlas amministrattiv differenti mit-taxxa ta’ reġistrazzjoni, li huwa l-uniku wieħed awtorizzat mid-dispożizzjonijiet li jikkostitwixxu l-ECHA, il-Kummissjoni tmur lil hinn minn dak li jippermettu dawn id-dispożizzjonijiet, u dwar dan il-punt, l-Artikolu 114 TFUE ma huwiex biżżejjed sabiex tiġi bbażata fuqu l-kompetenza tal-Kummissjoni jew tal-ECHA.
                        
                     
         
               (2)
            
            
               It-tieni motiv, ibbażat fuq id-delega illegali ta’ setgħat li jinsabu fl-Artikolu 13(4) tar-Regolament dwar il-ħlasijiet
               
                           —
                        
                        
                           Ir-rikorrenti ssostni f’dan ir-rigward li d-dispożizzjoni ċċitata iktar ’il fuq tħalli għad-diskrezzjoni tal-ECHA l-iffissar ta’ ħlas amministrattiv, mingħajr ma tiddefinixxi l-għanijiet, il-kontenut, il-portata u t-tul tiegħu, peress li l-Artikolu 2 tad-Deċiżjoni MB/29/2010 u b’mod partikolari t-tabella 1 tal-anness tagħha huma vvizzjati b’illegalità.
                        
                     
         
               (3)
            
            
               It-tielet motiv, ibbażat fuq in-natura punittiva tad-Deċiżjoni MB/29/2010
               
                           —
                        
                        
                           Ir-rikorrenti ssostni f’dan ir-rigward li, għalkemm skont l-Artikolu 74(1) tar-Regolament bażiku tal-ECHA, l-aġenzija tista’ titlob ħlas għas-servizzi li tipprovdi, skont l-Artikolu 74(3) tal-istess test, il-ħlasijiet u s-sorsi l-oħra ta’ dħul tal-aġenziji għandhom jiġu ddeterminati b’mod li jiggarantixxi li dawn ikunu biżżejjed sabiex ikopru l-ispejjeż tas-servizzi pprovduti. Madankollu, ħlas amministrattiv ta’ ammont fiss ta’ EUR 14 500 ma jistax jiġi ġġustifikat bix-xogħol ta’ verifika tal-ECHA, peress li dan l-ammont huwa għoli b’mod sproporzjonat meta pparagunat mas-servizzi pprovduti. Min-naħa l-oħra, dawn il-ħlasijiet amministrattivi fil-verità għandhom natura ta’ sanzjoni.
                        
                     
         
               (4)
            
            
               Ir-raba’ motiv, ibbażat fuq il-ksur tal-prinċipju ta’ ċertezza legali.
               
                           —
                        
                        
                           Ir-rikorrenti ssostni f’dan ir-rigward li s-sistema REACH-IT ma toffrix biżżejjed informazzjoni lill-impriżi sabiex ikunu jafu s-sanzjonijiet li esponew ruħhom għalihom fir-rigward tad-dmir ta’ verfika tagħhom dwar id-daqs tagħhom. Min-naħa l-oħra, l-aġenzija ma ħaditx inkunsiderazzjoni n-nuqqas ta’ natura intenzjonali tar-rikorrenti, kif ukoll il-korrezzjoni volontarja tal-iżball imwettaq.
                        
                     
         
               (5)
            
            
               Il-ħames motiv, ibbażat fuq il-ksur tal-prinċipju ta’ proporzjonalità fil-kuntest tal-iffissar tal-ħlasijiet amministrattivi inkwistjoni.